
Ministru kabineta sēdes protokollēmums

Informatīvais ziņojums "Par Eiropas Savienības Atveseļošanas un noturības mehānisma plāna 6.3. reformu un investīciju virziena "Publiskās pārvaldes modernizācija" investīcijas 6.3.1.3.i "Publiskās pārvaldes inovācijas ekosistēmas attīstība" finansējumu"

· 1. Pieņemt zināšanai iesniegto informatīvo ziņojumu.
· 2. Novirzīt Valsts kancelejai Eiropas Savienības Atveseļošanas un noturības mehānisma (turpmāk – Atveseļošanas fonds) plāna 6.3. reformu un investīciju virziena "Publiskās pārvaldes modernizācija" 6.3.1.3.i investīcijas "Publiskās pārvaldes inovācijas ekosistēmas attīstība" projekta Nr. 6.3.1.3.i.0/1/22/I/VK/001 "Publiskās pārvaldes inovācijas ekosistēmas attīstība" īstenošanas turpināšanai 2026. gadā finansējumu no 2.3. reformu un investīciju virziena "Digitālās prasmes" 2.3.2.2.i. investīcijas "Valsts un pašvaldību digitālās transformācijas prasmju un spēju attīstība" projekta Nr. 2.3.2.2.i.0/1/23/I/VARAM/001 "Publiskās pārvaldes digitālā akadēmija" ietvaros esošā Atveseļošanas fonda finansējuma atlikuma daļu 402 482 euro apmērā.
· 3. Noteikt, ka Atveseļošanas fonda plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.2.2.i. investīcijas "Valsts un pašvaldību digitālās transformācijas prasmju un spēju attīstība" īstenošanai piešķirtais Atveseļošanas fonda finansējums pēc šā protokollēmuma 2. punktā paredzētās finansējuma pārdales ir 7 847 518 euro.
· 4. Atzīt par aktualitāti zaudējušu Ministru kabineta 2023. gada 13. jūnija sēdes protokollēmuma (prot. Nr. 32 38. §) "Informatīvais ziņojums "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.2.2.i. investīcijas "Valsts un pašvaldību digitālās transformācijas prasmju un spēju attīstība" īstenošanu"" 2. punktu.
· 5. Noteikt, ka kopējais finansējuma apmērs pēc šā protokollēmuma 2. punktā paredzētās finansējuma pārdales 6.3.1.3.i investīcijā "Publiskās pārvaldes inovācijas ekosistēmas attīstība" ir ne vairāk kā 1 470 115 euro, tai skaitā Atveseļošanas fonda finansējums – 1 302 482 euro un valsts budžeta finansējums – ne vairāk kā 167 633 euro pievienotās vērtības nodokļa segšanai.
· 6. Atbalstīt 6.3.1.3.i investīcijas īstenošanai papildus nepieciešamo neattiecināmo izmaksu (pievienotās vērtības nodoklis indikatīvi 45 833 euro apmērā) segšanu no valsts budžeta līdzekļiem.
· 7. Finansējumu 6.3.1.3.i investīcijas projekta pievienotās vērtības nodokļa segšanai Valsts kancelejai pārdalīt no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
· 8. Pieņemt zināšanai, ka saistībā ar šā protokollēmuma 3. un 5. punktā noteiktajām izmaiņām Atveseļošanas fonda investīciju finansējumā Viedās administrācijas un reģionālās attīstības ministrija un Valsts kanceleja sagatavos informatīvos ziņojumus, ar ko nosaka 2.3.2.2.i investīcijas "Valsts un pašvaldību digitālās transformācijas prasmju un spēju attīstība" un 6.3.1.3.i investīcijas "Publiskās pārvaldes inovācijas ekosistēmas attīstība" īstenošanas kārtību kopā ar citiem būtiskiem grozījumiem šajos informatīvajos ziņojumos.
· 9. Valsts kancelejai sadarbībā ar Viedās administrācijas un reģionālās attīstības ministriju izdarīt grozījumus Atveseļošanas fonda projektā Nr. 2.3.2.2.i.0/1/23/I/VARAM/001 "Publiskās pārvaldes digitālā akadēmija", samazinot projekta finansējumu un projektā Nr. 6.3.1.3.i.0/1/22/I/VK/001 "Publiskās pārvaldes inovācijas ekosistēmas attīstība" palielinot finansējumu atbilstoši šā protokollēmuma 2. punktam.
· 10. Valsts kancelejai pagarināt Atveseļošanas fonda projekta Nr. 6.3.1.3.i.0/1/22/I/VK/001 "Publiskās pārvaldes inovācijas ekosistēmas attīstība" īstenošanas termiņu, kā arī Atveseļošanas fonda 6.3. reformas 6.3.1.3.i investīcijas "Publiskās pārvaldes inovācijas ekosistēmas attīstība" pārdalītā atlikuma finansējuma izmantošanu pēc šā protokollēmuma 2. punktā paredzētās finansējuma pārdales līdz 2026. gada 31. decembrim ārpus Atveseļošanas fonda plāna.

